CELEX: 62012CN0586
Language: da
Date: 2012-12-13 00:00:00
Title: Sag C-586/12 P: Appel iværksat den 13. december 2012 af Koninklijke Wegenbouw Stevin BV til prøvelse af dom afsagt af Retten (Sjette Afdeling) den 27. september 2012 i sag T-357/06, Koninklijke Wegenbouw Stevin mod Kommissionen

9.3.2013   
            
            
               DA
            
            
               Den Europæiske Unions Tidende
            
            
               C 71/6
            
         Appel iværksat den 13. december 2012 af Koninklijke Wegenbouw Stevin BV til prøvelse af dom afsagt af Retten (Sjette Afdeling) den 27. september 2012 i sag T-357/06, Koninklijke Wegenbouw Stevin mod Kommissionen
   (Sag C-586/12 P)
   2013/C 71/11
   Processprog: nederlandsk
   
      Parter
   
   
      Appellant: Koninklijke Wegenbouw Stevin BV (ved advocaat E. Pijnacker Hordijk)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Den appellerede dom ophæves delvis, i det omfang Retten har fastslået, at Kommissionen har ført tilstrækkeligt bevis for, at KWS havde den ledende rolle i det af Kommissionen konstaterede kartel.
            
         
               —
            
            
               Artikel 1, litra j), i den anfægtede beslutning (1) ophæves delvis, i det omfang Kommissionen har pålagt KWS en bøde på 27,36 millioner EUR.
            
         
               —
            
            
               Størrelsen af den bøde, KWS er blevet pålagt, fastsættes på ny til et beløb på  millioner EUR.
            
         
               —
            
            
               Kommissionen pålægges at betale en af Domstolen nærmere fastsat del af KWS’ sagsomkostninger ved sagen i første instans og i appelsagen.
            
         
      Anbringender og væsentligste argumenter
   
   Til støtte for appellen har appellanten anført to anbringender.
   Første anbringende
   Med det første anbringende gør appellanten gældende, at Retten har tilsidesat ligebehandlingsprincippet og det grundlæggende krav om, at retlige afgørelser ikke må være selvmodsigende, idet den i den anfægtede dom på selvmodsigende vis lægger det samme bevis til grund med hensyn til appellanten, KWS, og Shell Nederland Verkoop Maatschppij B.V. (herefter »SNV«) (SNV’s søgsmål har givet anledning til Rettens dom af 27.9.2012, sag T-343/06) uden nogen — endsige nogen overbevisende — begrundelse derfor, selvom KWS og SNV ifølge den anfægtede dom spillede den samme rolle i forbindelse med kartelaftalen.
   
               —
            
            
               Rettens bedømmelse af KWS’ og SNV’s angivelige roller som anstiftere og ledere må betragtes i sammenhæng: Kommissionen fastslog i sin beslutning, at KWS og SNV i forening var de ledende kræfter bag kartellet.
            
         
               —
            
            
               Bevisværdien af en række af de af Kommissionen mod KWS og SNV fremførte beviser er blevet bedømt af Retten på en ikke holdbar selvmodsigende måde.
            
         
               —
            
            
               På den baggrund kan det synspunkt, at alene KWS skulle have haft en ledende rolle inden for det konstaterede kartel af bitumenleverandører og vejbygningsvirksomheder, ikke opretholdes.
            
         Andet anbringende
   Med det andet anbringende gør appellanten gældende, at Retten har tilsidesat forbuddet mod vilkårlighed, ligebehandlingsprincippet og proportionalitetsprincippet, idet den i den anfægtede dom har fastslået, at den af Kommissionen på grundlag af KWS’ anstiftende og ledende rolle anvendte forhøjelse af bøden på 50 % skal fastholdes, selv om den fastslog, at der ikke forelå tilstrækkeligt grundlag for formodningen om en anstiftende rolle.
   
               —
            
            
               Da opfattelsen om, at alene KWS kunne tilregnes en ledende rolle, ikke kan lægges til grund, gælder dette også for forhøjelsen af bøden.
            
         
               —
            
            
               Retten har ved at opretholde den af Kommissionen foretagne bødeforhøjelse, selv om Kommissionen ikke har forelagt tilstrækkelige beviser for en af de to tilgrundliggende omstændigheder for bødeforhøjelsen, »belønnet« Kommissionen for manglende omhu ved vurderingerne i den anfægtede beslutning.
            
         
               —
            
            
               Ligebehandlingsprincippet og proportionalitetsprincippet er til hinder for, at Retten kunne opretholde bødeforhøjelsen på 50 % over for KWS (endda i fuldt omfang), samtidig med at den i den parallelle sag i sag T-343/06 i forhold til SNV bl.a. fuldstændig ophævede den.
            
         
               —
            
            
               På den baggrund kan bødeforhøjelsen, således som den er foretaget til skade for KWS, ikke opretholdes.
            
         
      (1)  Kommissionens beslutning K(2006) 4090 endelig af 13.9.2006 om en procedure i henhold til artikel 81 [EF] (sag COMP/F/38.456 — Bitumen (NL)).